ΓΡΑΠΤΗ ΕΡΩΤΗΣΗ P-0625/01

υποβολή: Pietro-Paolo Mennea (ELDR) προς την Επιτροπή

(23 Φεβρουαρίου 2001)

Θέμα: Περιβαλλοντική ρύπανση στις πόλεις Μπαρλέτα, Άνδρια και Τράνι

Στο τμήμα των θαλάσσιων ακτών ανάμεσα στις πόλεις Μπαρλέτα και Τράνι και συγκεκριμένα στην περιοχή Ariscianne εκβάλλει το κανάλι Ciappetta-Camaggio που ξεκινά από την Murgia, λίγο πιο πάνω από το κατοικημένο κέντρο της πόλης Τράνι.

Το κανάλι αυτό ανέκαθεν αποτελούσε περιβαλλοντικό πρόβλημα αν ληφθείπόψη η ρύπανση που μπορεί να προκαλέσει τόσο στα θαλάσσια ύδατα όσο και στο οικοσύστημα της περιοχής.

Από πληροφορίες που προέρχονται από την ενδιαφερόμενη περιοχή και από δημοσιεύματα του Τύπου είμαι σε θέση να επιβεβαιώσω ότι τώρα τελευταία η κατάσταση έχει επιδεινωθεί περαιτέρω.

Έχει διαπιστωθεί ότι στην περιοχή του καναλιού, και ιδίως στην Contrada S. Lucia, απορρίπτονται συστηματικά πολύ ρυπογόναλικά όπως καμένα ελαστικά επίσωτρα,πολείμματα σφαγίων από παράνομα σφαγεία ή λύματα που αδειάζουν τα οχήματα εκκενώσεως βόθρων.

Επίσης, γίνονται παράνομες απορρίψεις λυμάτων στο κανάλι αυτό του οποίου τα ύδατα χρησιμοποιούνται επίσης παρανόμως, για το πότισμα των γύρω αγρών.

Σχετικά με τα ανωτέρω προβλήματα στελέχη του Nucleo di Vigilanza Ittico-Faunistico-Ambientale (Πυρήνας Επαγρύπνησης των Αποθεμάτων Ιχθύων, της Χλωρίδας και του Περιβάλλοντος) έχουν εκπονήσει εκθέσεις στις οποίες καταδεικνύεται η παρουσία εξαιρετικά ρυπογόνων λευκόχρωων αφρών λαμβανομένηςπόψη και της μεγάλης γειτνίασης της εν λόγω θαλάσσιας περιοχής με τις ακτές λουομένων της πόλεως Μπαρλέτα.

Λαμβάνονταςπόψη τα ανωτέρω, ερωτάται η Επιτροπή εάν προτίθεται να παρέμβει για να καταδείξει ποιες μορφές ελέγχων είναι δυνατόν να πραγματοποιηθούν στα ύδατα κατά μήκος του καναλιού Ciappetta-Camaggio και με ποιον τρόπο θα μπορούσε να παρέμβει ενώπιον των αρμόδιων τοπικών αρχών, προτρέποντας να διεξαγάγουν τους εν λόγω ελέγχους με κατάλληλο και αποτελεσματικό τρόπο ώστε να εντοπιστούν οιπεύθυνοι για την ρύπανση.

Απάντηση της κας Wallstrm εξ ονόματος της Επιτροπής

(30 Μαρτίου 2001)

Το πρόβλημα φαίνεται ότι κατ' αρχήν αφορά τη συλλογή και επεξεργασία αστικών λυμάτων, και οφείλεται στη μη ορθή εφαρμογή της οδηγίας 91/271/ΕΟΚ του Συμβουλίου της 21ης Μαΐου 1991, για την επεξεργασία των αστικών λυμάτων(1). Με την οδηγία αυτήποχρεώνονται τα κράτη μέλη να εγκαταστήσουν μονάδες συλλογής και επεξεργασίας αστικών λυμάτων, συμπεριλαμβανομένης δευτερογενούς, δηλ. βιολογικής επεξεργασίας, εκτός εάν απαιτείται περαιτέρω επεξεργασία (όπως απομάκρυνση θρεπτικών συστατικών ή/και απολύμανση μέσωπεριωδών (UV) ή όζοντος), για συμμόρφωση με άλλες οδηγίες, όπως η οδηγία για την ποιότητα τωνδάτων κολύμβησης(2).

Οι πληροφορίες που παρασχέθηκαν από τις ιταλικές αρχές βάσει της οδηγία για τα ύδατα κολύμβησης αναφέρουν ότι τα ύδατα κολύμβησης στη Barletta συμμορφούνται προς τις πλέον αυστηρές (κατευθυντήριες) τιμές της οδηγίας.

Βάσει της αρχής της επικουρικότητας επαφίεται στα κράτη μέλη να αποφασίζουν ποια αρχή είναι αρμόδια για τους ελέγχους και την εφαρμογή των μέτρων συμμόρφωσης με τις παραπάνω οδηγίες.

Εάν θεωρηθεί ότι παραβιάζεται η ευρωπαϊκή νομοθεσία, η πρωτοβάθμια προσφυγή πρέπει να γίνει στα εθνικά δικαστήρια. Μόνον αφού έχουν εξαντληθεί όλα τα έννομα μέσα σε εθνικό επίπεδο είναι δυνατόν να γίνει προσφυγή στην Επιτροπή.

(1) ΕΕ L 135 της 30.5.1991.

(2) Οδηγία του Συμβουλίου 76/160/ΕΟΚ του Συμβουλίου της 8ης Δεκεμβρίου 1975 περί της ποιότητας τωνδάτων κολυμβήσεως, ΕΕ L 31 της 5.2.1976.